പോപ്പുലര് ഫിനാന്സ് തട്ടിപ്പ്: 4 സംസ്ഥാനത്ത് ഭൂമിയും സ്വത്തും വാങ്ങിക്കൂട്ടിയെന്ന് ഇ.ഡി. കൊച്ചി: പോപ്പുലര് ഫിനാന്സ് തട്ടിപ്പിലൂടെ കമ്ബനി ഉടമകള് നാലു സംസ്ഥാനങ്ങളില് ഭൂമിയും സ്വത്തും വാങ്ങികൂട്ടിയെന്ന് എന്ഫോഴ്സ്മെന്റ് ഡയറക്ടറേറ്റ് ഇ.ഡി എറണാകുളം പ്രിന്സിപ്പല് സെഷന്സ് കോടതിയെ അറിയിച്ചു. പ്രതികളായ തോമസ് ഡാനിയേല്, റിനു മറിയം എന്നിവരെ കസ്റ്റഡിയില് ചോദ്യംചെയ്തശേഷം സമര്പ്പിച്ച റിപ്പോര്ട്ടിലാണ് ഇ.ഡി. ഇക്കാര്യം വ്യക്തമാക്കിയത്. പോപ്പുലര് ഫിനാന്സ് എം.ഡി. തോമസ് ഡാനിയേല് ഓസ്ട്രേലിയന് കമ്ബനിയായ പോപ്പുലര് ഗ്രൂപ്പിന്റെ ഡയറക്ടറാണ്. കമ്ബനിയില് എത്ര കോടിയുടെ നിക്ഷേപമുണ്ടെന്നു പ്രതി വെളിപ്പെടുത്തിയിട്ടില്ല. വിദേശപഠനത്തിനും കമ്ബനി മോടിപിടിപ്പിക്കുന്നതിനും നിക്ഷേപകരുടെ കോടിക്കണക്കിനു രൂപ കമ്ബനി ഉടമയുടെ മക്കളും വകമാറ്റിയതായി കണ്ടെത്തിയിട്ടുണ്ട് റിപ്പോര്ട്ടില് ഇ.ഡി. വെളിപ്പെടുത്തി. കൂടുതല് ചോദ്യംചെയ്യലിനു പ്രതികളെ വീണ്ടും കസ്റ്റഡിയില് ആവശ്യപ്പെട്ടെങ്കിലും കോടതി അനുവദിച്ചില്ല. പ്രതികളെ എറണാകുളം പ്രിന്സിപ്പല് സെഷന്സ് കോടതി റിമാന്ഡ് ചെയ്തു.